《满江红 泛海》
清代·王灏

拍岸银涛，狂飙助、壮怀激发。睇望处、空濛烟雨，速山如抹。

一幅移来摩诘画，数行挥就张颠笔。任轻舟、荡漾涉江湄，寻明月。

田横岛，风波息。闽海屿，麈灰灭。叹斜阳衰草，断戈残戟。

绿柳青莎梨雨足，白蘋红蓼蛩声咽。问行踪、勾漏觅丹砂，违京阙。

作者简介：（1823—1888）清直隶定州人，字文泉，号坦甫。咸丰二年举人，议叙同知衔。奉檄练义勇拒太平军、捻军，赏四品顶戴。家富资财，光绪间，受张之洞、黄彭年鼓动，广收畿辅先哲遗著，招黄国瑾、钱恂，为之校定，辑为《畿辅丛书》。